**ชื่อเรื่อง** : ผลการใช้ชุดการเรียนรู้แบบสืบเสาะหาความรู้ (5E) ที่มีต่อผลสัมฤทธิ์ทางการเรียน
 และความคงทนในการเรียนรู้ หน่วย พระธรรม กลุ่มสาระการเรียนรู้สังคมศึกษา
 ศาสนา และวัฒนธรรม ชั้นมัธยมศึกษาปีที่ 1

**ชื่อผู้ศึกษา** : นางสาวนงเยาว์ สุทธิสงค์

**โรงเรียน** : เทศบาล ๒ (คลองจิหลาด)

**ปีการศึกษา** : 2561

**บทคัดย่อ**

 การศึกษาในครั้งนี้มีวัตถุประสงค์เพื่อ 1) พัฒนาชุดการเรียนรู้แบบสืบเสาะหาความรู้ (5E)
ที่มีต่อผลสัมฤทธิ์ทางการเรียนและความคงทนในการเรียนรู้ หน่วย พระธรรม กลุ่มสาระการเรียนรู้สังคมศึกษา ศาสนา และวัฒนธรรม ชั้นมัธยมศึกษาปีที่ 1 ให้มีคุณภาพตามเกณฑ์ 80/80
2) เพื่อเปรียบเทียบผลสัมฤทธิ์ทางการเรียนก่อนและหลังเรียนโดยใช้ชุดการเรียนรู้แบบสืบเสาะ
หาความรู้ (5E) ที่มีต่อผลสัมฤทธิ์ทางการเรียนและความคงทนในการเรียนรู้ หน่วย พระธรรม
กลุ่มสาระการเรียนรู้สังคมศึกษา ศาสนา และวัฒนธรรม ชั้นมัธยมศึกษาปีที่ 1 3) เพื่อศึกษา
ความคงทนในการเรียนรู้ของนักเรียนที่มีต่อการจัดการเรียนรู้ด้วย ชุดการเรียนรู้แบบสืบเสาะ
หาความรู้ (5E) ที่มีต่อผลสัมฤทธิ์ทางการเรียนและความคงทนในการเรียนรู้ หน่วยพระธรรม
กลุ่มสาระการเรียนรู้สังคมศึกษา ศาสนา และวัฒนธรรม ชั้นมัธยมศึกษาปีที่ 1 4) เพื่อศึกษาความ
พึงพอใจของนักเรียนที่มีต่อการเรียนด้วยชุดการเรียนรู้แบบสืบเสาะหาความรู้ (5E) ที่มีต่อผลสัมฤทธิ์ทางการเรียนและความคงทนในการเรียนรู้ หน่วย พระธรรม กลุ่มสาระการเรียนรู้สังคมศึกษา ศาสนา และวัฒนธรรม ชั้นมัธยมศึกษาปีที่ 1

 กลุ่มตัวอย่าง คือ นักเรียนชั้นมัธยมศึกษาปีที่ 1/2 โรงเรียนเทศบาล ๒ (คลองจิหลาด) อำเภอเมือง จังหวัดกระบี่ สังกัดเทศบาลเมืองกระบี่ ปีการศึกษา 2561 ภาคเรียนที่ 2 จำนวน 44 คน ได้มาโดยการสุ่มกลุ่ม (Cluster Random Sampling) เครื่องมือที่ใช้ คือ ชุดการเรียนรู้แบบสืบเสาะหาความรู้ (5E) หน่วยพระธรรม จำนวน 6 ชุด แผนการจัดการเรียนรู้ตามรูปแบบการเรียนแบบสืบเสาะหาความรู้ (5E) หน่วยพระธรรม จำนวน 8 แผน แบบทดสอบวัดผลสัมฤทธิ์ทางการเรียน
หน่วยพระธรรม เป็นแบบปรนัยชนิดเลือกตอบ 4 ตัวเลือก จำนวน 40 ข้อ และแบบสอบถาม
ความพึงพอใจของนักเรียนที่มีต่อการเรียนโดยใช้ชุดการเรียนรู้แบบสืบเสาะหาความรู้ (5E)
หน่วยพระธรรม เป็นแบบมาตราส่วนประมาณค่า 5 ระดับ จำนวน 15 ข้อ สถิติที่ใช้ในการวิเคราะห์ข้อมูล ได้แก่ ค่าเฉลี่ย ส่วนเบี่ยงเบนมาตรฐาน ทดสอบสมมติฐานโดยใช้ค่า t-test แบบ Dependent Samples

 ผลการศึกษาพบว่า

 1. ชุดการเรียนรู้แบบสืบเสาะหาความรู้ (5E) หน่วย พระธรรม กลุ่มสาระการเรียนรู้สังคมศึกษา ศาสนา และวัฒนธรรม ชั้นมัธยมศึกษาปีที่ 1 มีประสิทธิภาพเท่ากับ 81.56/81.42 สูงกว่าเกณฑ์ที่กำหนด 80/80

2. ผลสัมฤทธิ์ทางการเรียนหลังเรียนโดยใช้ชุดการเรียนรู้แบบสืบเสาะหาความรู้ (5E)
หน่วย พระธรรม กลุ่มสาระการเรียนรู้สังคมศึกษา ศาสนา และวัฒนธรรมชั้นมัธยมศึกษาปีที่ 1
สูงกว่าก่อนเรียนอย่างมีนัยสำคัญทางสถิติที่ระดับ .01

 3. นักเรียนที่เรียนด้วยชุดการเรียนรู้แบบสืบเสาะหาความรู้ (5E) หน่วย พระธรรม
กลุ่มสาระการเรียนรู้สังคมศึกษา ศาสนา และวัฒนธรรมชั้นมัธยมศึกษาปีที่ 1 มีความคงทน
ในการเรียนรู้หลังเรียนไปแล้ว 2 สัปดาห์

 4. นักเรียนมีความพึงพอใจต่อการเรียนด้วยชุดการเรียนรู้แบบสืบเสาะหาความรู้ (5E)
หน่วย พระธรรม กลุ่มสาระการเรียนรู้สังคมศึกษา ศาสนา และวัฒนธรรมชั้นมัธยมศึกษาปีที่ 1
อยู่ในระดับมากที่สุด

**ชื่อเรื่อง** : การพัฒนากิจกรรมการเรียนรู้ตามแนวคอนสตรัคติวิสต์ร่วมกับการเรียนแบบร่วมมือ
 ด้วยเทคนิค STAD และผังมโนทัศน์ เพื่อส่งเสริมความสามารถในการคิดวิเคราะห์
 เรื่อง อาณาจักรอยุธยาและธนบุรี สำหรับนักเรียน ชั้นมัธยมศึกษาปีที่ 2

**ชื่อผู้วิจัย** : นางสาวนงเยาว์ สุทธิสงศ์

**โรงเรียน** : โรงเรียนเทศบาล ๒ (คลองจิหลาด)

**ปีการศึกษา** : 2561

**บทคัดย่อ**

 การวิจัยครั้งนี้มีวัตถุประสงค์1) เพื่อศึกษาสภาพปัจจุบันและความต้องการในการจัดกิจกรรมการเรียนรู้ตามแนวคอนสตรัคติวิสต์ร่วมกับการเรียนแบบร่วมมือด้วยเทคนิค STAD และ
ผังมโนทัศน์ เพื่อส่งเสริมความสามารถในการคิดวิเคราะห์ เรื่อง อาณาจักรอยุธยาและธนบุรี สำหรับนักเรียนชั้นมัธยมศึกษาปีที่ 2 2) เพื่อสร้างและหาประสิทธิภาพของกิจกรรมการเรียนรู้ตามแนว
คอนสตรัคติวิสต์ร่วมกับการเรียนแบบร่วมมือด้วยเทคนิค STAD และผังมโนทัศน์ เพื่อส่งเสริมความสามารถในการคิดวิเคราะห์ เรื่อง อาณาจักรอยุธยาและธนบุรี สำหรับนักเรียนชั้นมัธยมศึกษา
ปีที่ 2 ตามเกณฑ์ 80/80 3) เพื่อเปรียบเทียบความสามารถในการคิดวิเคราะห์ของนักเรียน
ชั้นมัธยมศึกษาปีที่ 2 ก่อนและหลังการจัดการเรียนรู้โดยใช้กิจกรรมการเรียนรู้ตามแนวคอนสตรัคติวิสต์ร่วมกับการเรียนแบบร่วมมือด้วยเทคนิค STAD และผังมโนทัศน์ เรื่อง อาณาจักรอยุธยาและธนบุรี สำหรับนักเรียนชั้นมัธยมศึกษาปีที่ 2 4) เพื่อศึกษาความพึงพอใจของนักเรียนที่มีต่อการเรียนด้วยกิจกรรมการเรียนรู้ตามแนวคอนสตรัคติวิสต์ร่วมกับการเรียนแบบร่วมมือด้วยเทคนิค STAD และผังมโนทัศน์ เรื่อง อาณาจักรอยุธยาและธนบุรี สำหรับนักเรียนชั้นมัธยมศึกษาปีที่ 2 ดำเนินการวิจัยและพัฒนา 4 ขั้นตอน ดังนี้

 ขั้นตอนที่ 1 ศึกษาสภาพปัจจุบันและความต้องการในการจัดกิจกรรมการเรียนรู้ตามแนวคอนสตรัคติวิสต์ร่วมกับการเรียนแบบร่วมมือด้วยเทคนิค STAD และผังมโนทัศน์ เพื่อส่งเสริมความสามารถในการคิดวิเคราะห์ เรื่อง อาณาจักรอยุธยาและธนบุรี สำหรับนักเรียนชั้นมัธยมศึกษา
ปีที่ 2

 ขั้นตอนที่ 2 การสร้างและหาประสิทธิภาพของกิจกรรมการเรียนรู้ตามแนวคอนสตรัคติวิสต์ร่วมกับการเรียนแบบร่วมมือด้วยเทคนิค STAD และผังมโนทัศน์ เพื่อส่งเสริมความสามารถในการคิดวิเคราะห์ เรื่อง อาณาจักรอยุธยาและธนบุรี สำหรับนักเรียนชั้นมัธยมศึกษาปีที่ 2 จำนวน 8 เรื่อง แล้วนำไปให้ผู้เชี่ยวชาญจำนวน 5 ท่าน ประเมินความเหมาะสมของกิจกรรมและแผนการจัดกิจกรรมการเรียนรู้ตามแนวคอนสตรัคติวิสต์ร่วมกับการเรียนแบบร่วมมือด้วยเทคนิค STAD และผังมโนทัศน์ จากนั้นนำไปทดลองใช้กับนักเรียนชั้นมัธยมศึกษาปีที่ 2 เพื่อหาประสิทธิภาพ เครื่องมือที่ใช้ ได้แก่ กิจกรรมการเรียนรู้ตามแนวคอนสตรัคติวิสต์ร่วมกับการเรียนแบบร่วมมือด้วยเทคนิค STAD และ
ผังมโนทัศน์ แบบประเมินความเหมาะสมของกิจกรรมการเรียนรู้และแผนการจัดกิจกรรมการเรียนรู้แบบทดสอบวัดความสามารถในการคิดวิเคราะห์ เรื่อง อาณาจักรอยุธยาและธนบุรี

 ขั้นตอนที่ 3 ทดลองใช้กิจกรรมการเรียนรู้ตามแนวคอนสตรัคติวิสต์ร่วมกับการเรียนแบบร่วมมือด้วยเทคนิค STAD และผังมโนทัศน์ เพื่อส่งเสริมความสามารถในการคิดวิเคราะห์
เรื่อง อาณาจักรอยุธยาและธนบุรี สำหรับนักเรียนชั้นมัธยมศึกษาปีที่ 2 กลุ่มตัวอย่างเป็นนักเรียน
ชั้นมัธยมศึกษาปีที่ 2/1 โรงเรียนเทศบาล ๒ (คลองจิหลาด) อำเภอเมือง จังหวัดกระบี่ สังกัดเทศบาลเมืองกระบี่ ภาคเรียนที่ 1 ปีการศึกษา 2561 จำนวน 43 คน ได้มาจากการสุ่มแบบกลุ่ม
(Cluster Random Sampling) แบบแผนการวิจัยคือเป็นการทดลองกลุ่มเดียวก่อนหลัง เครื่องมือ
ที่ใช้ คือ แผนการจัดกิจกรรมการเรียนรู้ตามแนวคอนสตรัคติวิสต์ร่วมกับการเรียนแบบร่วมมือด้วยเทคนิค STAD และผังมโนทัศน์ แบบทดสอบวัดความสามารถในการคิดวิเคราะห์ เรื่อง อาณาจักรอยุธยาและธนบุรี วิเคราะห์ข้อมูลโดยการหาค่าเฉลี่ย ส่วนเบี่ยงเบนมาตรฐาน สถิติทดสอบใช้สถิติ
t-test แบบ Dependent (บุญชม ศรีสะอาด, 2556, หน้า 133)

ขั้นตอนที่ 4 ศึกษาความพึงพอใจของนักเรียนที่มีต่อการเรียนด้วยกิจกรรมการเรียนรู้ตามแนวคอนสตรัคติวิสต์ร่วมกับการเรียนแบบร่วมมือด้วยเทคนิค STAD และผังมโนทัศน์ เรื่อง อาณาจักรอยุธยาและธนบุรี สำหรับนักเรียนชั้นมัธยมศึกษาปีที่ 2 เครื่องมือที่ใช้ในการวิจัย คือ แบบประเมินความพึงพอใจของนักเรียนที่มีต่อการเรียนด้วยกิจกรรมการเรียนรู้ตามแนวคอนสตรัคติวิสต์ร่วมกับการเรียนแบบร่วมมือด้วยเทคนิค STAD และผังมโนทัศน์ เรื่อง อาณาจักรอยุธยาและธนบุรี สำหรับนักเรียนชั้นมัธยมศึกษาปีที่ 2

 ผลการวิจัย พบว่า

 1. สภาพปัจจุบันโดยรวมครูมีการจัดการเรียนรู้เพื่อส่งเสริมการคิดวิเคราะห์อยู่ในระดับปานกลาง และมีความต้องการในการจัดการเรียนรู้เพื่อส่งเสริมการคิดวิเคราะห์ ในภาพรวม
อยู่ในระดับมากที่สุด

 2. กิจกรรมการเรียนรู้ตามแนวคอนสตรัคติวิสต์ร่วมกับการเรียนแบบร่วมมือด้วยเทคนิค STAD และผังมโนทัศน์ เพื่อส่งเสริมความสามารถในการคิดวิเคราะห์ เรื่อง อาณาจักรอยุธยาและธนบุรี สำหรับนักเรียนชั้นมัธยมศึกษาปีที่ 2 มีขั้นตอนการจัดกิจกรรมการเรียนการเรียนรู้ 5 ขั้นตอน ได้แก่ ขั้นที่ 1 กระตุ้นความสนใจ ขั้นที่ 2 ทบทวนความรู้เดิม ขั้นที่ 3 สร้างความรู้ใหม่
ขั้นที่ 4 ทบทวนความรู้ใหม่ และขั้นที่ 5 ประยุกต์ใช้ โดยผู้เชี่ยวชาญประเมินว่ากิจกรรมการเรียนรู้ตามแนวคอนสตรัคติวิสต์ร่วมกับการเรียนแบบร่วมมือด้วยเทคนิค STAD และผังมโนทัศน์
เพื่อส่งเสริมความสามารถในการคิดวิเคราะห์ เรื่อง อาณาจักรอยุธยาและธนบุรี สำหรับนักเรียน
ชั้นมัธยมศึกษาปีที่ 2 มีความเหมาะสมมากที่สุด (**** = 4.51, S.D. = .50) แผนการจัดกิจกรรมการเรียนรู้ตามแนวคอนสตรัคติวิสต์ร่วมกับการเรียนแบบร่วมมือด้วยเทคนิค STAD และผังมโนทัศน์
เรื่อง อาณาจักรอยุธยาและธนบุรี สำหรับนักเรียนชั้นมัธยมศึกษาปีที่ 2 มีความเหมาะสมระดับมาก
(**** = 4.33, S.D. = .47) และเมื่อนำไปทดลองใช้ พบว่า กิจกรรมการเรียนรู้ที่สร้างมีประสิทธิภาพเท่ากับ 82.96/82.22 ซึ่งเป็นไปตามเกณฑ์ 80/80

 3. ความสามารถในการคิดวิเคราะห์ของนักเรียนหลังเรียนด้วยกิจกรรมการเรียนรู้ตามแนวคอนสตรัคติวิสต์ร่วมกับการเรียนแบบร่วมมือด้วยเทคนิค STAD และผังมโนทัศน์ เรื่อง อาณาจักรอยุธยาและธนบุรี สำหรับนักเรียนชั้นมัธยมศึกษาปีที่ 2 สูงกว่าก่อนเรียนอย่างมีนัยสำคัญทางสถิติ
ที่ระดับ .01

 4. นักเรียนมีความพึงพอใจหลังเรียนด้วยกิจกรรมการเรียนรู้ตามแนวคอนสตรัคติวิสต์ร่วมกับการเรียนแบบร่วมมือด้วยเทคนิค STAD และผังมโนทัศน์ เรื่อง อาณาจักรอยุธยาและธนบุรี สำหรับนักเรียนชั้นมัธยมศึกษาปีที่ 2 อยู่ในระดับมากที่สุด (**** = 4.74, S.D. = .10)